DAII บวกสวนตลาด! รับผู้ถือหุ้นใหม่ หลัง S เข้าเทกฯ
DAII บวกสวนตลาด! รับผู้ถือหุ้นใหม่ หลัง S เข้าเทกฯ
5 ก.ย. 2559

ผู้สื่อข่าวรายงานว่า ราคาหุ้นบริษัท ไดอิ กรุ๊ป จำกัด (มหาชน) หรือ DAII ณ เวลา 10.38น. ราคาอยู่ที่ 5.65 บาท บวก 0.30 บาท หรือ 5.61% สูงสุดที่ 6.35 บาท ต่ำสุดที่ 5.20 บาท มูลค่าซื้อขายที่ 110.36 ล้านบาท ขณะที่ดัชนีตลาดหุ้นไทยโดยรวมลบ 1.69%

โดยราคาหุ้นปรับตัวขึ้นหลังจากบริษัทจะทำการออกหุ้นเพิ่มทุนให้ บริษัท สิงห์ เอสเตท จำกัด (มหาชน) หรือ S แลกกับการรับโอนกิจการและการซื้อที่ดิน
ทั้งนี้ภายหลังการซื้อหุ้นครั้งนี้ส่งผลผู้แทนของ สิงห์เอสเตท จะเป็นผู้ที่ได้รับการเสนอให้เป็นผู้บริหาร หรือผู้มีอำนาจควบคุมบริษัท และ S จะถือหุ้นใน DAII จำนวนไม่เกิน 678,999,969 หุ้น มูลค่าที่ตราไว้หุ้นละ 1.00 บาท คิดเป็นไม่น้อยกว่าร้อยละ 55.63 ของจำนวนหุ้นที่ออกและชำระแล้วทั้งหมดของ DAII ภายหลังการเข้าทำธุรกรรมดังกล่าวราคาเสนอซื้อหุ้นสามัญ 5 บาท/หุ้น เบื้องต้นบริษัทคาดว่าธุรกรรมดังกล่าวจะดำเนินการเสร็จภายในไตรมาส 1 ปี 60